เราไม่ทิ้งกัน 3 วันสุดท้าย ใครยังไม่ได้รับเงิน 5000 บาท อย่าลืมไปร้องทุกข์
3 วันสุดท้าย ใครยังไม่ได้รับสิทธิ์เงินเยียวยา 5000 บาท อย่าลืมไปร้องทุกข์ เราไม่ทิ้งกันได้ที่ 3 ธนาคารของรัฐทั่วประเทศ ภายใน 29 พ.ค.นี้เท่านั้นจากกรณี รัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน เปลี่ยนแปลงข้อมูลการรับเงิน และยื่นข้อมูลเพิ่มเติมได้ทางด้าน กระทรวงการคลัง ได้เพิ่มช่องทางร้องทุกข์ เราไม่ทิ้งกัน สำหรับประชาชนที่มีปัญหาในการลงทะเบียน โดยช่องทางที่เปิดรับเรื่องร้องทุกข์ ได้แก่ สาขาของธนาคารกรุงไทย ออมสิน และ ธ.ก.ส. ทั่วประเทศ ระหว่างวันที่ 18-29 พ.ค. 63 รวมถึงศูนย์ดำรงธรรมจังหวัด และศูนย์ดำรงธรรมอำเภอ ตั้งแต่วันนี้-29 พ.ค. 63 โดยมีเจ้าหน้าที่จากสำนักงานคลังจังหวัด ร่วมให้ข้อมูล คำปรึกษา จำแนกประเด็นปัญหาต่างๆ แล้วรวบรวมนำส่งกระทรวงการคลังเป็นรายสัปดาห์ เพื่อหามาตรการช่วยเหลือต่อไปสำหรับอีก 2.4 แสนคน อยู่ระหว่างทบทวนสิทธิ์ เนื่องจากบางส่วนติดต่อได้ แต่ไม่สามารถนัดพบได้ หรือที่อยู่จริงในปัจจุบันไม่ตรงกับที่ได้ลงทะเบียนทบทวนสิทธิ์ไว้ และบางส่วนผู้พิทักษ์สิทธิ์พยายามติดต่อไปหลายครั้ง ก็ไม่สามารถติดต่อได้ทั้งนี้ สำหรับกลุ่มที่ไม่สามารถนัดพบได้ หรือติดต่อไม่ได้นั้น กระทรวงการคลังจะส่ง sms แจ้งให้ทราบอีกครั้ง และให้ไปติดต่อที่ สาขาธนาคารกรุงไทย เพื่อยืนยันตัวตนและการประกอบอาชีพได้จนถึงวันที่ 29 พ.ค. 2563 เท่านั้นอย่างไรก็ตาม สำหรับคนที่ไม่ได้ลงทะเบียนเราไม่ทิ้งกันนั้น นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เผยว่า อยากให้ประชาชนรอมาตรการการช่วยเหลือในกลุ่มอื่นๆ ที่รัฐบาลจะออกมาเร็วๆ นี้ และคนไทย 66 ล้านคน ที่ได้รับผลกระทบโควิด-19 ควรจะได้รับการช่วยเหลือจากภาครัฐทุกคน แต่ทั้งนี้การช่วยเหลืออาจไม่เท่ากัน เพราะผลกระทบเกิดขึ้นต่างกัน.
3 วันสุดท้าย ใครยังไม่ได้รับสิทธิ์เงินเยียวยา 5000 บาท อย่าลืมไปร้องทุกข์ เราไม่ทิ้งกัน ได้ที่ 3 ธนาคารของรัฐทั่วประเทศ ภายใน 29 พ.ค.นี้เท่านั้น
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,เงินเยียวยา 5000 บาท,ตรวจสอบสถานะเราไม่ทิ้งกัน,สถานะเราไม่ทิ้งกัน